**เจียง เจ๋อหมิน** อดีตเลขาธิการใหญ่พรรคคอมมิวนิสต์จีน และประธานาธิบดีสาธารณรัฐประชาชนจีน ถึงแก่อสัญกรรมเมื่อวันที่ 30 พฤศจิกายน พ.ศ. 2565 ขณะมีอายุ 96 ปี ที่นครเซี่ยงไฮ้ ตามรายงานของสำนักข่าวซินหัว เขาเสียชีวิตเมื่อเวลา 12.13 น. ตามเวลาท้องถิ่น จากโรคมะเร็งเม็ดเลือดขาวและอวัยวะหลายส่วนล้มเหลว หลังจากเสร็จสิ้นพิธีศพเป็นการส่วนตัวที่โรงพยาบาลทั่วไปกองทัพปลดปล่อยประชาชน และฌาปนกิจที่สุสานปฏิวัติปาเป่าชาน รัฐพิธีศพสำหรับเจียงก็ถูกจัดขึ้นที่มหาศาลาประชาชน ในวันที่ 6 ธันวาคม พ.ศ. 2565 ถือเป็นรัฐพิธีครั้งใหญ่ครั้งแรกที่จัดขึ้นในจีนนับตั้งแต่ พ.ศ. 2540 เมื่อเติ้ง เสี่ยวผิงถึงแก่อสัญกรรม

อสัญกรรมและการไว้ทุกข์
----------------------

ตามรายงานของสำนักข่าวซินหัวของจีน เจียงถึงแก่อสัญกรรมในนครเซี่ยงไฮ้เมื่อเวลา 12:13 น. ด้วยโรคมะเร็งเม็ดเลือดขาวและอวัยวะหลายส่วนล้มเหลว ซินหัวได้เผยแพร่ "จดหมายถึงทั้งพรรค กองทัพ และประชาชนทุกกลุ่มชาติพันธุ์ในประเทศ" (告全党全军全国各族人民书) ในเวลา 16:34 น. ซึ่งใช้ในการประกาศการเสียชีวิตของผู้นำระดับชาติในประเทศจีน

ในระหว่างการประกาศดังกล่าว ภาพอย่างเป็นทางการของเจียง เจ๋อหมิน ในขณะที่เขายังเป็นผู้นำถูกแสดงเป็นโทนสีเทา และมีการรายงานข่าวของการดำเนินพิธีศพประกอบกับการเล่นเพลงไว้อาลัย (哀乐) ซึ่งเป็นเพลงบรรเลงที่ใช้เล่นเพื่อรำลึกถึงการถึงแก่อสัญกรรมของผู้นำพรรคคอมมิวนิสต์ทุกคนนับตั้งแต่เหมา เจ๋อตง และเติ้ง เสี่ยวผิง หลังจากการอ่านจดหมายผ่านสื่อของรัฐแล้ว สถานีโทรทัศน์ทุกช่องก็เปลี่ยนสัญลักษณ์ช่องเป็นสีขาวดำทันที

ผู้ประกาศข่าวจากสถานีวิทยุโทรทัศน์กลางแห่งประเทศจีน (CCTV) เครือข่ายวิทยุโทรทัศน์ทั่วโลกของจีน (CGTN) สถานีโทรทัศน์ระดับมณฑล เมือง และเทศมณฑลทั้งหมด สวมเสื้อผ้าสีดำหรือสีเรียบ ๆ เมื่อรายงานข่าว ในขณะเดียวกัน หน้าเว็บไซต์สื่อทั้งหมด เช่น *พีเพิลส์เดลี กวางหมิงเดลี กองทัพปลดปล่อยประชาชนรายวัน สถานีวิทยุโทรทัศนืกลางแห่งประเทศจีน เครือข่ายวิทยุโทรทัศน์ทั่วโลกของจีน สถานีวิทยุกระจายเสียงประชาชนกลาง* และ*ไชน่าเรดิโออินเตอร์เนชั่นแนล* ได้เปลี่ยนเป็นโทนสีเทาเพื่อรำลึกถึงการถึงแก่อสัญกรรมไปของเจียง สิ่งพิมพ์อย่างเป็นทางการ เช่น *พิเพิลส์เดลี* *กวางหมิงเดลี* และ*กองทัพปลดปล่อนประชาชนรายวัน* ได้ตีพิมพ์ข่าวการถึงแก่อสัญกรรมของเจียง เจ๋อหมิน ในรูปแบบเดียวกันในวันที่ 1 ธันวาคม พ.ศ. 2565 โดยมีภาพขนาดใหญ่ของเจียงรวมอยู่ด้วย

ในช่วงของการไว้ทุกข์ รายการวาไรตี้และละครบันเทิงทั้งหมดถูกระงับ แม้ว่ารายการโทรทัศน์ส่วนใหญ่จะเปลี่ยนไปฉายละครโทรทัศน์และสารคดีที่เกี่ยวข้องกับพรรคคอมมิวนิสต์จีน สถานีวิทยุโทรทัศน์กวางตุ้ง (GDTV) ได้แทนที่รายการส่วนใหญ่ด้วยรายการทางประวัติศาสตร์หรือสาธารณประโยชน์ จีนแผ่นดินใหญ่ทั้งหมดเข้าสู่การจำกัดกิจกรรมความบันเทิง ในขณะที่สื่อสังคมทั้งหมดได้เข้าสู่สถานะ "ขาวดำบนหน้าแรก ระงับความบันเทิง และระงับการโฆษณา" เพื่อไว้อาลัยให้กับเจียง เนื่องจากช่วงไว้ทุกข์ตรงกับช่วงฟุตบอลโลก พ.ศ. 2565 CCTV จึงประกาศว่าจะไม่ออกอากาศการแข่งขัน แต่จะยังคงถ่ายทอดสดทาง Migu อยู่ ทันทีหลังจากการประกาศการถึงแก่อสัญกรรมของเจียง การรายงานข่าวก็เปลี่ยนเป็นขาวดำในช่วงสั้น ๆ แต่ต่อมาก็กลับมาออกอากาศแบบสีอีกครั้ง หน้าแพลตฟอร์มช้อปปิ้งออนไลน์ เช่น เถาเป่า เจดี.คอม พินตัวตัว และแพลตฟอร์มสื่อสังคม เช่น เว่ย์ปั๋ว ปีลีปีลี และเสี่ยวหงชู ถูกเปลี่ยนเป็นสีขาวดำเพื่อไว้อาลัยให้กับเจียง ในขณะเดียวกันเว่ย์ปั๋วก็เปลี่ยนปุ่ม "ถูกใจ" บนโพสต์ทั้งหมดที่เกี่ยวข้องกับการถึงแก่อสัญกรรมของเจียงให้เป็นดอกเบญจมาศ (ดอกไม้ไว้ทุกข์ตามประเพณีของจีน) เพื่อไว้อาลัยให้กับเจียง บริษัทเทคโนโลยียักษ์ใหญ่อย่างเสียวหมี่ หัวเว่ย และวีโว่ ได้ประกาศเลื่อนการเปิดตัวผลิตภัณฑ์ใหม่ออกไป หลังจากที่สำนักข่าวซินหัวได้ประกาศการถึงแก่อสัญกรรมของเจียง เจ๋อหมิน ซึ่งเดิมกำหนดจะจัดขึ้นในวันที่ 1 และ 2 ธันวาคม 2565 หลังจากการประกาศการถึงแก่อสัญกรรมของเจียง เจ๋อหมิน ผ่านทางสถานีวิทยุโทรทัศน์กลางแห่งประเทศจีน ชาวจีนหลายพันคนได้ไว้อาลัยให้กับเจียง และนำดอกไม้มาวางไว้ ณ บ้านเกิดของเขาในเมืองหยางโจว มณฑลเจียงซู

สมาคมบาสเกตบอลจีน (CBA) ประกาศเลื่อนการแข่งขันที่กำหนดไว้ในวันที่ 6 ธันวาคม–7 ธันวาคม พ.ศ. 2565 และ 19 มกราคม พ.ศ. 2566 ตามลำดับ

พิธีศพ
------

ปฏิกิริยา
---------

ดูเพิ่ม
-------

* อสัญกรรมและรัฐพิธีศพของเหมา เจ๋อตง
* อสัญกรรมและรัฐพิธีศพของเติ้ง เสี่ยวผิง

อ้างอิง
-------

1. ↑  "Former Chinese leader Jiang Zemin dies aged 96". *BBC News*. 30 November 2022. เก็บจากแหล่งเดิมเมื่อ 30 November 2022. สืบค้นเมื่อ 30 November 2022.
2. ↑  "Former Chinese president Jiang Zemin dies at 96". *The Guardian* (ภาษาอังกฤษ). 30 November 2022. เก็บจากแหล่งเดิมเมื่อ 30 November 2022. สืบค้นเมื่อ 30 November 2022.
3. ↑  McDonell, Stephen; Wong, Tessa (30 November 2022). "Former Chinese leader Jiang Zemin dies aged 96". *BBC News* (ภาษาจีน). เก็บจากแหล่งเดิมเมื่อ 30 November 2022. สืบค้นเมื่อ 30 November 2022.
4. ↑  江澤民逝世: 連淘寶小紅書都變黑白 中港網路激罕「全平台哀悼」 (ภาษาจีน). HK01. 1 December 2022. เก็บจากแหล่งเดิมเมื่อ 2 December 2022. สืบค้นเมื่อ 2 December 2022.
5. ↑  江澤民追悼大會料12.6舉行 央媒頭版統一版式報道 (ภาษาจีน). Bastille Post. เก็บจากแหล่งเดิมเมื่อ 2 December 2022. สืบค้นเมื่อ 2 December 2022.
6. ↑  Chen, Li Jyun. 江澤民病逝／陸劇陸綜傳停播一周 電視台急抽娛樂節目「全禁娛」改播愛國劇 [Jiang Zemin passed away. Chinese mainland variety shows and drama suspended for a week, patriotic theme series replaced] (ภาษาจีน). CT Want. เก็บจากแหล่งเดิมเมื่อ 1 December 2022. สืบค้นเมื่อ 2 December 2022.
7. ↑  悼念江澤民「世界盃轉播變黑白」中網友哀嚎：哪隊是哪隊？ [In memory of Jiang Zemin's "World Cup broadcast turned black and white", netizens wailed: Which team is which team?] (ภาษาจีน). FTV News. เก็บจากแหล่งเดิมเมื่อ 1 December 2022. สืบค้นเมื่อ 2 December 2022.
8. ↑  江澤民逝世: 連淘寶小紅書都變黑白 中港網路激罕「全平台哀悼」 [Jiang Zemin passed away; Even Taobao Xiaohongshu turned black and white] (ภาษาจีน). HK01. 1 December 2022. เก็บจากแหล่งเดิมเมื่อ 2 December 2022. สืบค้นเมื่อ 2 December 2022.
9. ↑  小米 13 / Pro 系列新品发布会延期举行 [Mi 13 / Pro series new product launch conference postponed] (ภาษาจีน). IT Home. 30 November 2022. เก็บจากแหล่งเดิมเมื่อ 1 December 2022. สืบค้นเมื่อ 2 December 2022.
10. ↑  iQOO 11 系列和联发科天玑 8200 新品发布会延期举行 [iQOO 11 series and MediaTek Dimensity 8200 new product launches postponed]. *IT Home* (ภาษาจีน). เก็บจากแหล่งเดิมเมื่อ 1 December 2022. สืบค้นเมื่อ 2 December 2022.
11. ↑  华为冬季全场景新品发布会将延期举行 [Huawei's winter full-scenario new product launch event will be postponed] (ภาษาจีน). IT Home. 30 December 2022. เก็บจากแหล่งเดิมเมื่อ 1 December 2022. สืบค้นเมื่อ 2 December 2022.
12. ↑  江澤民揚州舊居鄉親獻花悼念 出身書香門第養父為烈士 [Chinese citizens lay flowers in Jiang Zemin's former residence in Yangzhou] (ภาษาจีน). Bastille Post. 30 November 2022. เก็บจากแหล่งเดิมเมื่อ 2 December 2022. สืบค้นเมื่อ 2 December 2022.
13. ↑  Cheng, Ling (1 December 2022). 江澤民逝世｜故鄉揚州舊居前民眾獻花悼念 市民：永遠心存感恩 [Jiang Zemin passed away. People in front of the old residence in Yangzhou, his hometown, laid flowers in mourning. Citizens: Always be grateful] (ภาษาจีน). HK01. เก็บจากแหล่งเดิมเมื่อ 2 December 2022. สืบค้นเมื่อ 2 December 2022.
14. ↑  CBA官方：原定于12月6日的3场比赛改期 [CBA official: 3 games originally scheduled for December 6 will be rescheduled] (ภาษาจีน). 163 News. 2 December 2022. คลังข้อมูลเก่าเก็บจากแหล่งเดิมเมื่อ 2 December 2022. สืบค้นเมื่อ 2 December 2022.


1. ↑  Also historically rendered as "Chiang Tze-min". แม่แบบ:Family name explanation